
PATVIRTINTA
Šakių rajono savivaldybės 

administracijos direktoriaus
2013 m. lapkričio 15 d. įsakymu Nr.AT-1258
REGIONINĖS PLĖTROS SKYRIAUS VYRESNIOJO SPECIALISTO 
PAREIGYBĖS APRAŠYMAS
I. PAREIGYBĖS CHARAKTERISTIKA

 
1. Vyresnysis specialistas yra valstybės tarnautojas.

2. Pareigybės lygis –  A.


3. Pareigybės kategorija –  8.
II. PASKIRTIS

4. Vyresniojo specialisto pareigybė reikalinga strateginio planavimo politikai savivaldybės teritorijoje organizuoti, įgyvendinti ir kontroliuoti kaip įgyvendinami strateginiai planai.
III. VEIKLOS SRITIS


5. Šias pareigas einantis valstybės tarnautojas vykdo funkcijas strateginio planavimo srityje.
IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI


6. Turėti aukštąjį universitetinį socialinių mokslų studijų srities viešojo administravimo krypties arba jam prilygintą išsilavinimą.


7. Būti susipažinusiam bei išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius vietos savivaldą, viešąjį administravimą, valstybės tarnybą, strateginį planavimą.

8. Mokėti valdyti, kaupti, sisteminti, apibendrinti informaciją ir rengti išvadas, sugebėti rengti vietos savivaldos institucijų sprendimų, potvarkių, įsakymų projektus, išmanyti Dokumentų rengimo taisykles, taisyklingai kalbėti ir rašyti.

9. Gebėti savarankiškai planuoti, organizuoti savo veiklą, sklandžiai dėstyti mintis žodžiu ir raštu.

10. Mokėti dirbti MS Office kompiuterinėmis programomis ir Internet Explorer naršykle. 
V. ŠIAS PAREIGAS EINANČIO VALSTYBĖS TARNAUTOJO FUNKCIJOS


11.  Organizuoja savivaldybės strateginių planų rengimo procesus, vadovaudamasis teisės aktais ir Šakių rajono savivaldybės plėtros ir veiklos strateginio plano monitoringo (stebėsenos) sistemos aprašu ir rajono savivaldybės strateginio planavimo metodika. 

12.  Vykdo strateginių plėtros ir veiklos planų įgyvendinimo priežiūrą, nustatyta tvarka renka programų vykdymo ir įgyvendinimo ataskaitas, vykdo stebėseną. 


13. Renka, sistemina prašymus, gautus dėl strateginių plėtros ir veiklos planų, kuriuos teikia svarstyti Strateginio planavimo grupėms.


14. Konsultuoja savivaldybės administracijos padalinius rengiant padalinių strateginius    plėtros ir veiklos planus.


15. Teikia informaciją strateginio planavimo darbo grupių vadovams, informuoja apie vyksiančius darbo grupių susirinkimus. 


16. Tvarko Strateginio planavimo grupių aprobuotą medžiagą strateginiam plėtros plano koregavimui.



17.  Rengia, tikslina kartu su strateginio planavimo darbo grupėmis savivaldybės plėtros ir veiklos strateginių tikslų įgyvendinimo rodiklių sistemą. 


18. Kaupia, sistemina ir teikia savivaldybės darbuotojams, įstaigoms ir visuomenei informaciją apie strateginio planavimo dokumentų įgyvendinimo eigą.



19.  Rengia pasiūlymus ir ataskaitas Lietuvos Respublikos ministerijoms apie dalyvavimą tarpinstitucinėse programose.


20.  Vykdo Marijampolės regiono plėtros plano stebėsenos monitoringą.


21. Teikia siūlymus rengiant, atnaujinant ir įgyvendinant regioninius plėtros planus, programas, strategijas, nacionalinius plėtros planus, programas, strategijas.



22.  Rengia pagal savo kompetenciją administracijos direktoriaus įsakymų, savivaldybės tarybos sprendimų, mero potvarkių ir kitų norminių aktų projektus susijusius su strateginio planavimo procesų vykdymu.

23.  Atsako į rajono savivaldybės tarybos narių paklausimus jo kompetencijai priskirtais klausimais. 

24.  Dalyvauja pagal kompetenciją įvairių komisijų darbe.



25.  Pavaduoja skyriaus vedėją ligos atveju, atostogų, komandiruočių metu.


26. Vykdo kitus su savivaldybės administracijos funkcijomis susijusius nenuolatinio pobūdžio pavedimus tam, kad būtų pasiekti įstaigos strateginiai tikslai.
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS


27.  Vyresnysis specialistas yra pavaldus skyriaus vedėjui. 
_____________________________________

Susipažinau

